Source: https://birosag.hu/hirek/kategoria/birosagokrol/tapolcai-jarasbirosag-es-tapolcai-jarasi-ugyeszseg-alairtak
Timestamp: 2019-06-20 11:12:21
Document Index: 26647569

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Tapolcai Járásbíróság és Tapolcai Járási Ügyészség: aláírták a közbeszerzési szerződést | Magyarország Bíróságai
Tapolcai Járásbíróság és Tapolcai Járási Ügyészség: aláírták a közbeszerzési szerződést
2019.02.20. - 08:31
Az Országos Bírósági Hivatal (OBH) aláírta a Tapolcai Járásbíróság és Tapolcai Járási Ügyészség Köztársaság tér 4. szám alatti épületének teljes rekonstrukcióját és bővítését célzó tervezési szerződését 2019. február 15-én.
A járásbíróság épülete 1929-ben Orbán Ferenc tervei alapján épült. Az épület funkcionálisan és építészeti szempontból is figyelemre méltó, építészeti megjelenése eklektikus jegyeket mutat. Az épület Ady Endre utcai szárnya helyi védelem alatt áll.
A Tapolcai Járásbíróság meglévő épületének bővítése és teljes felújítása érdekében az OBH tervpályázatot indított, mely alapján az OBH 2018-ban hirdetmény nélküli tárgyalásos közbeszerzési eljárást indított a tervezési szerződés megkötése érdekében. Az eljárás eredményesen zárult, így megkötötték a szerződést.
A projekt célja, hogy egy, a mai kor elvárásainak megfelelő, funkciójában minden igényt kielégítő, jövőbe mutató „mintaépület” jöjjön létre megfelelő informatikai felszereltséggel, intelligens épületfelügyeleti rendszerrel, ügyfélcentrummal és korszerű energetikai fejlesztésekkel.
A szerződés aláírásával megkezdődött a tervezési folyamat.
Építészeti tervpályázat: hamarosan megújul a Tapolcai Járásbíróság épülete
Kiírták az építészeti tervpályázatot a Dunakeszi Járásbíróság és Járási Ügyészség új épületének tervezésére